ai4bharat/Pralekha huggingface dataset:
విద్యుత్తు మంత్రిత్వ శాఖ
పెద్ద ఎత్తున కోవిడ్ టీకా డ్రైవ్ను చేపట్టిన ఎన్హెచ్పీసీ
- ఎంఓపీ, ఎంఎన్ఆర్ఈ ఉద్యోగులతో పాటు వీటి ఆధ్వర్యంలోని పీఎస్యులు, ఇతర సంస్థల ఉద్యోగులకు న్యూఢిల్లీలోని ఐఆర్ఈడీఏ వద్ద కోవిడ్ 19 టీకాలు
విద్యుత్, పునరుత్పాదక ఇంధనం శాఖ సహాయ మంత్రి , స్కిల్ డెవలప్మెంట్ అండ్ ఎంటర్ప్రెన్యూర్షిప్ శాఖల సహాయ మంత్రి శ్రీ ఆర్.కె. సింగ్ సూచన మేరకు ఎన్హెచ్పీసీ లిమిటెడ్ విద్యుత్ మంత్రిత్వశాఖ ఉద్యోగులు, వివిధ పీసీఎస్యూలు / ఇతర సంస్థల వారి కోసం కోవిడ్-19 టీకా డ్రైవ్ పెద్ద ఎత్తున చేపట్టాయి. ఢిల్లీ, ఎన్సీఆర్ ప్రాంతంలోని ఉన్న ఉద్యోగుల
సౌకర్యార్థం న్యూఢిల్లీలోని ఐఆర్ఈడీఏ వద్ద కోవిడ్-19 టీకా డ్రైవ్ నిర్వహించారు.
విద్యుత్ రంగ సిబ్బంది భద్రత కోసం టీకా డ్రైవ్ నిర్వహిస్తున్నారు. తద్వారా 24x7 ప్రాతిపదికన నిరంతరాయంగా విద్యుత్ సరఫరా లభించేలా చూడడం ఈ డ్రైవ్ ఉద్దేశం.
న్యూ ఢిల్లీలోని అపోలో హాస్పిటల్స్ సహకారంతో ఎన్హెచ్పీసీ 2021 మే 7న న్యూ ఢిల్లీలోని ఐఆర్ఈడీఏ టీకా డ్రైవ్ను నిర్వహించింది. డ్రైవ్లో భాగంగా ఎంఓపీ,
ఎన్హెచ్పీసీ, ఐఆర్ఈడీఏ, పీఎఫ్సీ, ఎన్ఎస్పీసీఎల్, ఎన్టీపీసీ, సీఈఏతో పాటు ఎంఎన్ఆర్ఈ, ఎన్ఈఈపీసీఓ తదితర సంస్థలకు చెందిన మొత్తం 117 మంది ఉద్యోగులు  డ్రైవ్ సమయంలో కోవిషీల్డ్ వ్యాక్సిన్ మొదటి డోస్ను పొందారు. ఆయా సంస్థలకు చెందిన మరింత ఎక్కువ మంది ఉద్యోగులు టీకాను పొందేందుకు వీలుగా కోవిడ్ టీకా డ్రైవ్ ఈ రోజు  వరకు పొడిగించబడింది.
ఆర్థిక మంత్రిత్వ శాఖ
పెట్రోలియం మరియు సహజ వాయువు రంగంలో కీలక కార్యక్రమాలు
1 కోటి మంది లబ్ధిదారులకు ఉజ్వల పథకం
జమ్మూ కాశ్మీర్ లో గ్యాస్ పైప్ లైన్ ప్రాజెక్టు చేపట్టాల్సి ఉంది.
స్వతంత్ర గ్యాస్ ట్రాన్స్ పోర్ట్ సిస్టమ్ ఆపరేటర్ ఏర్పాటు
కోవిడ్-19 దిగ్బంధం సమయంలో దేశవ్యాప్తంగా ఇంధన సరఫరా సజావుగా సాగిపోయేలా ప్రభుత్వం కృతకృత్యమైందని శ్రీమతి సీతారామన్ చెప్పారు. ప్రజా జీవనంలో ఈ రంగం ఎంతో కీలకమైనందున కింద పేర్కొన్న కీలక చర్యలు తీసుకోనున్నట్లు ప్రకటించారు:
అ. నేడు 8 కోట్ల కుటుంబాలు లబ్ధిపొందిన ‘ఉజ్వల’ పథకాన్ని కోటిమందికి విస్తరణ
ఆ. రాబోయే మూడేళ్లలో నగర గ్యాస్ పంపిణీ నెట్వర్క్ మరో 100 జిల్లాలకు విస్తరణ
ఇ. కేంద్రపాలిత జమ్ముకశ్మీర్లో గ్యాస్ పైప్లైన్ ప్రాజెక్టును ప్రభుత్వం చేపడుతుంది.
ఈ. వివక్షకు తావులేని సార్వత్రిక లభ్యత ప్రాతిపదికన అన్ని సహజవాయు పైప్లైన్ల పరిధిలో సాధారణ రవాణా సామర్థ్యం బుకింగుకు సౌలభ్యం, సమన్వయం కోసం స్వతంత్ర గ్యాస్ రవాణా వ్యవస్థ నిర్వహణ సంస్థ ఏర్పాటు చేయబడుతుంది.
ప్రధాన మంత్రి కార్యాలయం
కెనడా ప్రధాని కి మరియు ప్రధాన మంత్రి శ్రీ నరేంద్ర మోదీ కి మధ్య టెలిఫోన్ ద్వారా జరిగిన సంభాషణ
కెనడా ప్రధాని శ్రీ జస్టిన్ ట్రూడో తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
కోవిడ్-19 విశ్వమారి కి సంబంధించి ప్రపంచం లో ప్రస్తుతం నెలకొన్నటువంటి పరిస్థితి ని గురించి ఇద్దరు నేత లు చర్చించారు. ప్రపంచవ్యాప్తం గా సంఘీభావం, సమన్వయం, సరఫరా గొలుసుకట్టు యొక్క నిర్వహణ మరియు సహకార భరిత పరిశోధన కార్యకలాపాల కు ప్రాముఖ్యాన్ని ఇవ్వవలసివుంది అంటూ వారు వారి సమ్మతి ని వ్యక్తం చేశారు.
కెనడా లో ఉంటున్న భారతీయ పౌరుల కు- ప్రత్యేకించి భారతీయ విద్యార్థుల కు- సహాయాన్ని మరియు తోడ్పాటు ను అందిస్తున్నందుకు గాను కెనడా ప్రధాని కి ప్రధాన మంత్రి శ్రీ నరేంద్ర మోదీ ధన్యవాదాలు పలికారు. భారతదేశం లో ఉంటున్న కెనడా పౌరుల కు భారత ప్రభుత్వం సాయపడుతున్నందుకు ప్రధాని శ్రీ ట్రూడో ప్రశంసలు కురిపించారు.
భారతదేశపు ఔషధ నిర్మాణ రంగ సంబంధిత సామర్ద్యాల ను కెనడా తో సహా ప్రపంచం లోని పౌరుల కు అందుబాటు లో ఉంచడం కోసం భారత్ శాయశక్తుల సన్నద్ధం అయి ఉంటుంది అంటూ ప్రధాన మంత్రి శ్రీ మోదీ హామీ ని ఇచ్చారు.
విశ్వమారి ని ఎదిరించి పోరాడడం కోసం సాగుతున్న ప్రపంచవ్యాప్త కృషి కి- ప్రత్యేకించి కోవిడ్-19 కి చికిత్సపరమైనటువంటి పరిష్కారాల ను గాని లేదా ఒక టీకామందు ను గాని కనుగొనడానికి లక్షించిన సాంకేతిక విజ్ఞానం లోను, పరిశోధన లోను సహకారాని కి చొరవ తీసుకోవడం ద్వారా
భారతదేశం మరియు కెనడా ల భాగస్వామ్యం సార్ధకమైన తోడ్పాటు ను అందజేయగలుగుతుంది అనే విషయం లో ఉభయ నేత లు వారి అంగీకారాన్ని వ్యక్తం చేశారు.
(
పౌర విమానయాన మంత్రిత్వ శాఖ
కొల్హాపూర్ విమానాశ్రయం లో అంతర్జాతీయ సౌకర్యాలతో మరింత సామర్థ్యం గల నూతన టెర్మినల్ బిల్డింగ్ నిర్మాణం
2023 మార్చి 31 నాటికి సిద్ధం కానున్న టెర్మినల్ బిల్డింగ్
నూతన సౌకర్యాలతో పారిశ్రామిక నగరానికి రవాణా సౌకర్యం, పర్యాటక రంగ అభివృద్ధికి దోహదం
హైదరాబాద్, ఆగస్టు 18:
కొల్హాపూర్ విమానాశ్రయం నుంచి రాకపోకలు సాగిస్తున్న సంఖ్య గణనీయంగా పెరగడంతో విమానాశ్రయాన్ని మరింత అభివృద్ధి చేసేందుకు ఎయిర్ పోర్ట్స్ అథారిటీ ఆఫ్ ఇండియా ప్రణాళిక రూపొందించి అమలు చేస్తున్నది.మరింత ఎక్కువ సంఖ్యలో ప్రయాణికులు రాకపోకలు సాగించేందుకు వీలుగా విమానాశ్రయంలో అభివృద్ధి కార్యక్రమాలు అమలు జరుగుతున్నాయి.అభివృద్ధి కార్యక్రమంలో భాగంగా నూతనంగా టెర్మినల్ బిల్డింగ్ నిర్మిస్తున్నారు. ప్రస్తుతం ఉన్న రన్ వే ని పటిష్టం చేసి పొడవు పెంచుతున్నారు. ఎప్రాన్, ఐసోలేషన్ బే లను నిర్మిస్తున్నారు.
ఉడాన్ పథకం కింద ఆర్సీఎస్ సేవలు ప్రారంభించేందుకు కొల్హాపూర్ విమానాశ్రయం ఎంపిక అయ్యింది. ప్రస్తుతం కొల్హాపూర్ నుంచి హైదరాబాద్, బెంగళూరు,ముంబై, తిరుపతి కి విమాన సర్వీసులు నడుస్తున్నాయి. రోజంతా విమాన సర్వీసులను నిర్వహించేందుకు వీలుగా ఇటీవల విమానాశ్రయం ఏరోడ్రోమ్ లైసెన్స్ స్థాయి పెంచబడింది.
4000 చదరపు మీటర్ల విస్తీర్ణంలో కొత్త టెర్మినల్ భవనాన్ని నిర్మిస్తున్నారు. రద్దీ ఎక్కువగా ఉండే సమయంలో గంటకు 300 మంది ప్రయాణికులకు అవసరమైన సేవలు అందించేందుకు వీలుగా దీనిని నిర్మిస్తున్నారు. ఆధునిక సౌకర్యాలతో 10 చెక్-ఇన్ కౌంటర్లు దీనిలో ఏర్పాటవుతాయి. ఇంధనాన్ని ఆదా చేసేందుకు నాలుగు నక్షత్రాల రేటింగ్ తో GRIHA విద్యుత్ ఉపకరణాలు భవనంలో ఏర్పాటు అవుతాయి. స్థానిక సంస్కృతి, వారసత్వ సంపదకు అద్దం పట్టే విధంగా భవనాన్ని కళాత్మకంగా తీర్చి దిద్దడం జరుగుతుంది. మహారాజా ప్యాలెస్, భవాని మండపం, కొల్హాపూర్ పనహాల కోట లాంటి వారసత్వ సంపద తరహాలో భవనం ప్రవేశ ద్వారాల రూపకల్పన జరుగుతుంది.
ఇప్పటికే 60% అభివృద్ధి పనుల నిర్మాణం పూర్తయింది. 2023 మార్చి 31 నాటికి మొత్తం నిర్మాణం పూర్తవుతుందని అంటున్నారు. సౌకర్యాలను కల్పించే పనులు పూర్తయ్యాయి. వీటితో పాటు విమానాశ్రయంలో భవిష్యత్తు అవసరాలను దృష్టిలో ఉంచుకుని కొత్తగా ఎయిర్ ట్రాఫిక్ కంట్రోల్ టవర్ నిర్మాణం జరుగుతోంది. 110 కార్లు, 10 బస్సులను నిలిపేందుకు వీలుగా పార్కింగ్ సౌకర్యాలను కల్పిస్తున్నారు.
పంచగంగ నది ఒడ్డున కొల్హాపూర్ నగరం ఉంది. సహ్యాద్రి పర్వతాలు మధ్య ఉన్న కొల్హాపూర్ లో చరిత్ర ప్రసిద్ధి కలిగిన కోటలు, దేవాలయాలు, కొల్హాపూర్ రాజవంశీయులు భవనాలు ఉన్నాయి. మహారాష్ట్రలో వ్యవసాయ రంగంలో అభివృద్ధి సాధించిన ప్రాంతాలలో కొల్హాపూర్ ఒకటి, ఇంజనీరింగ్ ఉత్పత్తులు, పంచదార, వస్త్రాలు ఇక్కడ ఎక్కువగా ఉత్పత్తి అవుతున్నాయి.
ప్రపంచ స్థాయి సౌకర్యాలతో అభివృద్ధి చెందుతున్న విమానాశ్రయంతో కొల్హాపూర్ ప్రాంతంలో పర్యాటక రంగం మరింత అభివృద్ధి చెందుతుంది. దీనివల్ల మరికొన్ని రవాణా సౌకర్యం కలగడంతో పాటు స్థానికులకు ఉపాధి అవకాశాలు లభిస్తాయి. స్థానిక ప్రజలకు విద్య, వైద్య సౌకర్యాలు మరింత ఎక్కువగా అందుబాటులోకి వస్తాయి.
ప్రధాన మంత్రి కార్యాలయం
ఇజ్ రాయల్ప్రధాని తో మాట్లాడిన ప్రధాన మంత్రి
భారతదేశం యొక్క చంద్రయాన్-3 మిశన్ సఫలం అయినందుకు ప్రధాన మంత్రి కి అభినందనల నుతెలిపిన ప్రధాని శ్రీ నెతన్యాహు
శుభాకాంక్షల నుతెలియజేసినందుకు శ్రీ నెతన్యాహు కు ధన్యవాదాలు పలికిన ప్రధాన మంత్రి
చందమామ యొక్క దక్షిణ ధృవం మీద చంద్రయాన్-3 విజయవంతం గా దిగడం తో, ఇజ్ రాయల్ ప్రధాని శ్రీ బెంజామిన్ నెతన్యాహు టెలిఫోన్ ద్వారా ప్రధాన మంత్రి శ్రీ నరేంద్ర మోదీ తో మాట్లాడి, తన అభినందనల ను తెలియజేశారు.
ఈ స్నేహపూర్వకం అయినటువంటి మరియు శుభాకాంక్షల కు గాను ప్రధాన మంత్రి ప్రశంసలను వ్యక్తం చేస్తూ, భారతదేశం యొక్క ప్రజల తరుఫున ఆయన కు ధన్యవాదాల ను తెలియజేశారు. చంద్రయాన్ యొక్క విజయం యావత్తు మానవాళి కి, ప్రత్యేకించి వికాసశీల దేశాల కు శుభ సూచన అని ప్రధాన మంత్రి అన్నారు.
నేతలు ఇరువరు ఒకరితో మరొకరు సంప్రదింపులు జరుపుకోవడాన్ని కొనసాగించుదాం అంటూ సమ్మతి ని వ్యక్తం చేశారు.
ప్రధాన మంత్రి కార్యాలయం
పీఎం సంగ్రహాలయం.. 5జి ప్రారంభం.. అహ్మదాబాద్ మెట్రో.. అంబాజీ నవీకరణలపై పౌరుల వ్యాఖ్యలకు ప్రధానమంత్రి సమాధానం
ప్రధానమంత్రి సంగ్రహాలయం నుంచి 5జి ప్రారంభం, అహ్మదాబాద్ మెట్రో, అంబాజీ ఆలయ నవీకరణ దాకా వివిధ అంశాలపై వివిధ వర్గాల పౌరుల వ్యాఖ్యలకు ప్రధానమంత్రి శ్రీ నరేంద్ర మోదీ సమాధానమిచ్చారు.
ప్రధానమంత్రి సంగ్రహాలయం మీద..
విప్లవాత్మక పథకంగా అహ్మదాబాద్ మెట్రో మీద...
5జి వంటి అభివృద్ధి కార్యక్రమాలపై తల్లి సంతోషం గురించి...
కొన్నేళ్లుగా విశిష్ట రీతిలో పనులు నిర్వహించిన అంబాజీని పెద్ద సంఖ్యలో సందర్శించాల్సిందిగా పర్యాటకులను, భక్తులను కోరడం గురించి...
ఇక్కడ 51 శక్తి పీఠాల ఆలయాలు ఉండటం గురించి... గబ్బర్ తీర్థం వద్ద పని పరిశుభ్రతపై దృష్టి సారించడం గురించి ఆయన జవాబులిచ్చారు.
(
ప్రధాన మంత్రి కార్యాలయం
జపాన్ ప్రధాని శ్రీ సుగా యోశీహిదే తో ఫోన్ లో మాట్లాడిన ప్రధాన మంత్రి శ్రీ నరేంద్ర మోదీ
జపాన్ ప్రధాని శ్రీ సుగా యోశీహిదే తో ప్రధాన మంత్రి శ్రీ నరేంద్ర మోదీ ఈ రోజు న, అంటే సోమవారం నాడు, ఫోన్ ద్వారా మాట్లాడారు.
నేత లు ఉభయులూ వారి వారి దేశాల లో కోవిడ్-19 స్థితి ని గురించి చర్చించడమే కాకుండా ఈ విశ్వమారి ప్రాంతీయ స్థాయి లో, ప్రపంచ స్థాయి లో రువ్వుతున్న వివిధ సవాళ్ల ను గురించి ఒకరి అభిప్రాయాల ను మరొకరి కి తెలియజెప్పుకొన్నారు కూడా. ఈ సవాళ్ల ను అధిగమించడం కోసం భారతదేశం, జపాన్ ల మధ్య సన్నిహిత సహకారం ప్రముఖ పాత్ర ను పోషించగలదంటూ వారు ప్రస్తావించారు. ప్రతిఘాతకత్వాన్ని, వివిధత్వాన్ని కలిగివుండేటటువంటి, విశ్వసనీయం అయినటువంటి సప్లయ్ చైన్ లను ఏర్పాటు చేయడం కోసం, మహత్వపూర్ణమైన సామగ్రి ని, టెక్నిక్ ల ను ఆధారపడదగిన రీతి లో ఇచ్చి పుచ్చుకొంటూ ఉండడం కోసం, తయారీ లోను, నైపుణ్యాల వికాసం లోను కొత్త భాగస్వామ్యాలను అభివృద్ధిపరచడం వంటి కార్యాల సాధన కు కలసి పనిచేయాలి అని నేత లు స్పష్టం చేశారు. ఈ సందర్భం లో, ఇద్దరు నేత లు వారి వారి బలాలను మేళవించడం కోసం, ఇరుపక్షాల కు లాభదాయకమైన ఫలితాల ను దక్కించుకోవడానికి స్పెసిఫైడ్ స్కిల్ డ్ వర్కర్ స్  అగ్రిమెంటు ను త్వరగా కార్యరూపం లోకి తీసుకు రావలసిన అవసరం ఎంతయినా ఉందన్నారు. ముంబయి-అహమదాబాద్ హై స్పీడ్ రైల్  ప్రాజెక్టు ను వారి సహకారం తాలూకు ఒక ప్రసిద్ధమైనటువంటి ఉదాహరణ గా కూడా వారు ప్రముఖంగా పేర్కొన్నారు; ఆ ప్రాజెక్టు క్రమయుక్తంగా పురోగమిస్తూ ఉండడాన్ని వారు స్వాగతించారు.
కోవిడ్-19 మహమ్మారి కాలం లో ఒక దేశ పౌరుల కు మరొక దేశం అందించినటువంటి సాయాన్ని, సౌకర్యాలను నేత లు ఇరువురు అభినందించారు; ఈ విధమైన సమన్వయాన్ని ఇక ముందు కూడా కొనసాగించాలని వారు సమ్మతి ని వ్యక్తం చేశారు.
విశ్వమారి తో పోరాడడం లో భారతదేశానికి సహాయాన్ని అందిస్తున్నందుకు ప్రధాని శ్రీ సుగా యోశీహిదే కు ప్రధాన మంత్రి శ్రీ నరేంద్ర మోదీ ధన్యవాదాలను కూడా తెలియజేశారు. సమీప భవిష్యత్తు లో కోవిడ్-19 స్థితి ఒక కొలిక్కి వచ్చిందా అంటే ప్రధాని శ్రీ సుగా యోశీహిదే భారతదేశానికి విచ్చేసే సందర్భం లో ఆయన కు తాను స్వాగతం పలుకగలుగుతానన్న ఆశాభావాన్ని సైతం శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం
రాజమాత జిజియా జీ జయంతి సందర్భంగా నివాళులర్పించిన ప్రధానమంత్రి శ్రీ నరేంద్రమోదీ
రాజమాత జిజియాజీ జయంతి సందర్భంగా ప్రధానమంత్రి శ్రీ నరేంద్ర మోదీ ఆమెకు నివాళులర్పించారు.
(ఈ సందర్భంగా ఆయన ఒక ట్వీట్ చేస్తూ, "రాజమాతా జీజియా జీ సహనానికి మారుపేరు.. మహిళా శక్తి జిజియాజీలో కనిపిస్తుంది. ఛత్రపతి శివాజీ మహారాజ్ని తీర్చిదిద్దిన మార్గదర్శిగా ఆమె పేరు మన చరిత్రలో ఎప్పటికీ నిలిచిపోతుంది. ఆమె ఎల్లప్పుడూ ప్రజల సంక్షేమం కోసం పని చేశారు. ఆమె జయంతి సందర్భంగా ఆమెకు నివాళి’’.అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
హరిత్  ఆయ్కార్ చొరవను సిబిడిటి ప్రారంభించడం ద్వారా ప్రత్యేక ప్రచార 2.0 ముగింపు
2021లో నిర్వహించిన ప్రత్యేక ప్రచారం తరహాలో కేంద్రం ప్రభుత్వ కార్యాలయాల్లో స్వచ్ఛత కోసం ప్రత్యేక ప్రచారాన్ని చేపట్టింది. అక్టోబర్ 2నుండి 31 పెండింగ్లో ఉన్న అంశాలను పరిష్కరించడం ప్రారంభించింది. ప్రత్యేక ప్రచారం 2.0 అన్ని ప్రభుత్వ మంత్రిత్వ శాఖలు/విభాగాలను కవర్ చేసింది. భారతదేశం. ప్రత్యక్ష పన్నుల కేంద్ర బోర్డు  ఆదాయపు పన్ను శాఖకు చెందిన దాని సబార్డినేట్ కార్యాలయాలతో పాటు ప్రత్యేక ప్రచారం 2.0లో ఉత్సాహంగా పాల్గొన్నారు. ప్రచారం రెండు దశల్లో నిర్వహించారు. సన్నాహక దశ సెప్టెంబర్ 14 నుండి 30 వరకు, అమలు దశ అక్టోబర్ 2 నుండి 31వరకు చేపట్టారు.
ప్రత్యేక ప్రచారం 2.0 సన్నాహక దశలో, అధికారులకు అవగాహన కల్పించారు, గ్రౌండ్ ఫంక్షనరీలను సమీకరించారు, నోడల్ అధికారులను నియమించారు, ప్రచార సైట్లు ఖరారు అయ్యాయి. స్క్రాప్/నిరుపయోగ పదార్థాలను గుర్తించడం జరిగింది. ఇంకా, ప్రజా ఫిర్యాదులతో సహా నిర్దిష్ట వర్గాలలో పెండింగ్లు గుర్తించడం జరిగింది.
ప్రచార దశలో, గుర్తించిన అన్ని సూచనలను పరిష్కరించడానికి, ప్రభుత్వ కార్యాలయాల మొత్తం పరిశుభ్రతను మెరుగుపరచడానికి అన్ని ప్రయత్నాలు జరిగాయి. స్పెషల్ క్యాంపెయిన్ 2.0లో డిపార్ట్మెంట్ చేసిన ప్రయత్నాలు సోషల్ మీడియాతో సహా మీడియా ద్వారా విస్తృతంగా ప్రచారంజరిగింది. ప్రచారం జరుగుతున్న తీరును రోజూ పర్యవేక్షించారు.
ప్రచారం సందర్భంగా, డిపార్ట్మెంట్ 27,000 కంటే ఎక్కువ ప్రజా ఫిర్యాదులను పరిష్కరించింది, ఇందులో సీపీగ్రామ్స్, అలాగే ఇ-నివారణ్ ఫిర్యాదులు ఉన్నాయి. వీటికి సంబంధించి సుమారు 800 ఫిర్యాదులను కూడా పరిష్కరించారు.
ప్రభుత్వ కార్యాలయాలలో స్వచ్ఛత కోసం ప్రత్యేక ప్రయత్నాలు జరిగాయి. భారతదేశం అంతటా 416 స్వచ్ఛత ప్రచారాలు నిర్వహించారు. ఇందులో పట్టణ, సబర్బన్ స్థానాల్లోని క్షేత్ర కార్యాలయాలలో నిర్వహించిన ప్రచారాలు ఉన్నాయి. కార్యాలయాల్లో రికార్డుల నిర్వహణకు కూడా ప్రాధాన్యత ఇవ్వడం జరిగింది. 63,000 కంటే ఎక్కువ అనవసరమైన కార్యాలయ ఫైళ్లు తొలగించారు. ఈ ప్రచారాల కింద, కార్యాలయ స్క్రాప్ తొలగించారు. దీని ద్వారా 19 లక్షల రూపాయలు ఆదాయం సమకూరింది. దాదాపు 67,000 చ.అ.ల విస్తీర్ణంలో స్థలాన్ని ఖాళీ చేయించారు. పని వాతావరణాన్ని మెరుగుపరచడానికి, పునరుద్ధరించబడిన కార్యాలయ స్థలాలను సుందరీకరించడానికి కూడా ప్రత్యేక ప్రయత్నాలు జరిగాయి. ఇంకా, ఢిల్లీ, ముంబై, పూణే మరియు ఈశాన్య ప్రాంతంలోని వివిధ కార్యాలయ భవనాలలో బాల్కనీలు, టెర్రస్లు, పైకప్పులు గ్రీన్ స్పేస్లుగా మార్చడం జరిగింది. ముంబైలోని ఆయ్కార్ భవన్లో ‘ఆయ్కార్ ఉద్యాన్’, హెర్బల్ గార్డెన్ కూడా అభివృద్ధి చేయడం జరిగింది.
ఆయ్కార్ సేవా కేంద్రాల ద్వారా ఫిర్యాదుల పరిష్కార రంగంలో, వర్టికల్ గార్డెన్లను రూపొందించడం ద్వారా చెత్త ప్లాస్టిక్ను పునర్వినియోగం చేయడం ద్వారా స్వచ్ఛత రంగంలో డిపార్ట్మెంట్ ఉత్తమ పద్ధతులు ప్రత్యేకంగా దృష్టిలోకి వచ్చాయ్య్. స్వచ్ఛత పెంపొందించి, పెండింగ్లో ఉన్న విషయాలను పరిష్కరించేందుకు డిపార్ట్మెంట్ చేస్తున్న ప్రయత్నాలకు విస్తృత ప్రచారం కల్పించేందుకు రోజుకు సగటున 4 ట్వీట్లతో 120కి పైగా ట్వీట్లు చేసింది.
సిబీడిటి ఛైర్మన్, శ్రీ నితిన్ గుప్తా అక్టోబర్ 31న హరిత్ ఆయ్కార్  చొరవను ప్రారంభించడం ద్వారా ప్రత్యేక ప్రచార 2.0ని అత్యద్భుతంగా ముగించారు. భారత్-పాకిస్థాన్ సరిహద్దులో అత్తారి. ఆదాయపు పన్ను శాఖ భవనాలు, ఇతర బహిరంగ ప్రదేశాల్లో, చుట్టుపక్కల పచ్చని ప్రదేశాలను పెంచడానికి, సూక్ష్మ అడవులను సృష్టించడానికి హరిత్ ఆయ్కార్ చొరవ లక్ష్యాలను సాధించడానికి కృషి చేయాలని ఆయన శాఖ అధికారులను కోరారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
రాష్ట్రాలు, కేంద్రపాలిత ప్రాంతాలకు ఇప్పటివరకు 39.59కోట్లకు పైగా వాక్సిన్ డోస్లు సరఫరా చేయడం జరిగింది.
రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద ఇప్పటివరకు 1.51 కోట్ల మిగులు, వాక్సిన్ డొస్ లు వాడకానికి అందుబాటులో ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
ఇప్పటివరకూ 39.59 కోట్లకు పైగా  వాక్సిన్ డొస్లను రాష్ట్రాలు, కేంద్ర పాలిత ప్రాంతాలకు పంపిణీ చేయడం జరిగింది. మరో 30, 250డోస్లు పంపిణీకి సిద్ధంగా ఉన్నాయి.
ఇందులో వృధా అయిన వాక్సిన్ తో కలిపి 38,07,68,770 డోస్లు  వాడారు.
1.51 కోట్లకు పైగా  మిగులు వాక్సిన్ డోస్లు ఉన్నాయి. ఈ మిగులు వాక్సిన్ డోస్లు కేంద్ర , రాష్ట్ర ప్రభుత్వాలు, ప్రైవేటు ఆస్పత్రుల వద్ద వాడకం కోసం ఉన్నాయి.
యువజన వ్యవహారాలు, క్రీడల మంత్రిత్వ శాఖ
తంగ్-తాను కాశ్మీర్ లోని ఒక మౌల్వి ఎలా రక్షించాడు?
జమ్ము కాశ్మీర్ లో తంగ్ తా క్రీడపట్ల యువతను ఆకర్షితులను చేయడానికి మహ్మద్ ఇక్బాల్ ఎన్నో సవాళ్లను ఎదుర్కొన్నాడు.
"20 సంవత్సరాల క్రితం నేను ఒక ప్రైవేటు శిక్షకుడిని, బాల బాలికలకు తంగ్ తా లో ఉచితంగా శిక్షణ ఇచ్చేవాడిని" అని చెప్పుకున్న ఇక్బాల్ ఇప్పుడు రాష్ట్రంలో పేరెన్నికగన్న కోచ్. అతని టీమ్ ఖేలో ఇండియా యూత్ గేమ్లో పోటిపడింది.
"తొలినాళ్లలో , బాలికలు ఈ క్రీడా తరగతులకు హాజరుకావడాన్ని స్థానికులు అభ్యంతర పెట్టేవారు. వీరిలో చాలా మంది చాలా తీవ్రంగా స్పందిస్తూ మా కార్యక్రమాలకు అంతరాయం కలిగిస్తూ ఉండేవారు" అని ఇక్బాల్ చెప్పారు.
అయితే అప్పట్లో ఇక్బాల్ నివసించే ప్రాంత స్థానిక మసీదు అధిపతి ఇతనికి సాయపడ్డాడు. "మౌల్వి, పలువురు పాఠశాలల ప్రిన్సిపల్స్ నా నడవడి గురించి అనుకూలంగా మాట్లాడారు. పిల్లలను జాగ్రత్తగా చూసుకుంటానని వారికి మాట ఇచ్చారు. ఇప్పుడు నేను ఈ స్థాయిలో ఉన్నాను " అని ఇక్బాల్ అన్నారు.
ఇది బాలికలు ఈ క్రీడ నేర్చుకోడానికి ఉపయోగపడింది. ఎంత వ్యతిరేకత ఉన్నా బాలికలు ఈ క్రీడను నేర్చుకునేందుకు గట్టి సంకల్పం ప్రదర్శించారు.
చాల సంవత్సరాలుగా తీవ్రవాదం నీడలో ఉన్న ఈ ప్రాంతంలో మహ్మద్ ఇక్బాల్ వేలాది మంది పిల్లలను తంగ్ తా క్రీడవైపు ఆకర్షితులను చేశారు. వారిని ప్రధాన స్రవంతిలో ఉంచేందుకు ఆయన ఈ పని చేశారు.
ఇవాళ ఆనాడు నేర్చుకున్న వారిలో చాలామంది యువతీ యువకులు స్థానిక కోచ్లుగా ఉన్నారు. కొద్దిమంది ప్రపంచంలోని పలు ప్రాంతాలకు, దేశంలోని పలు ప్రాంతాలకు విస్తరించారు. కొరియా, దుబాయ్ ఇరాన్ లలో ఛాంపియన్ షిప్ పోటీలలో పాల్గొన్నవారున్నారు. వీరు ఇతరులకు ప్రేరణనిస్తున్నారు అని ఇక్బాల్ సగర్వంగా చెబుతుంటారు.
"మణిపూర్ ఈ శాన్య ప్రాంతంలో ని తంగ్ -తా కొండ కోనలు, మైదనా ప్రాంతాలు దాటి ఉత్తరాదిన జమ్ము కాశ్మీర్ కు ఎలా చేరిందన్నది ఊహించడం కష్టం. ఈ క్రీడ మన దేశంలోనే పుట్టిన మార్షల్ ఆర్ట్ రూపం.ఈ క్రీడను మేం స్వీకరించాం అంతే" అని ఇక్బాల్ అంటారు." నేను పాఠశాలలో చదువుకునే రోజులలోనే ఈ క్రీడకు ఆకర్షితుడినయ్యాను "అని ఇక్బాల్ అంటారు.
ఆరోజుల్లో జరిగిన స్థానిక టోర్నమెంట్ తంగ్ త విస్తరణకు దోహదపడిందని చాలామంది భావిస్తారు. అప్పట్లో టోర్నమెంట్ను మాకు ఈ క్రీడ గురించి అవగాహన రావడానికి ఏర్పాటు చేశాం. ఆ తర్వాత నేను 1999 మణిపూర్ నేషనల్ గేమ్స్ లో పాల్గొన్నాను.
ఈ క్రీడ నేర్చుకున్న వారు కాస్త పెద్దయి కోచ్ అయ్యాక వారికి మణిపురి తంగ్ తా ఫెడరేషన్ నుంచి ఆహ్వానం అందుతుంది. వారు వీరికి ఇందులో అధునాతన మెళకువలు, శిక్షణ ఇస్తారు.
ఇవాళ 20 కిపైగా తంగ్ తా క్లబ్లు శ్రీనగర్ శివార్లలో ఉన్నాయి. వీటిలో చాలామంది ఇక్బాల్ శిష్యులు శిక్షణ ఇచ్చే వారుగా ఉన్నారు..
"ఇప్పుడు ఇది ఒక రకంగా క్రీడా సంప్రదాయంగా మారింది. ఆయా కుటుంబాల వారు కూడా తమ పిల్లలను ఈ క్రీడ నేర్చుకునేందుకు పంపడానికి సంతోషంగా ఉన్నార"ని జమ్ము కాశ్మీర్ తంగ్ తా అసోసియేషన్ జనరల్ సెక్రటరీ అయాజ్ అహ్మద్ భట్ అంటారు.
"ఇప్పుడు బాలికలు తమ స్వీయ రక్షణ కోసం మార్షల్ ఆర్ట్స్ నేర్చుకోవాలని అనుకుంటున్నారు" అని ఇక్బాల్ సగర్వంగా చెబుతుంటారు.
రక్షణ మంత్రిత్వ శాఖ
స్వావలంబనపై బెంగళూరులో జరిగిన ఎంఒడి కన్సల్టేటివ్ కమిటీ సమావేశానికి అధ్యక్షత వహించిన రక్షణ మంత్రి
జాతీయ భద్రత బలపడుతోంది మరియు సాయుధ బలగాలు సాంకేతికంగా అభివృద్ధి చెందాయి: శ్రీ రాజ్నాథ్ సింగ్
రక్షణ మంత్రి శ్రీ రాజ్నాథ్ సింగ్ జూన్ 16, 2023న కర్ణాటకలోని బెంగళూరులో 'రక్షణ తయారీలో స్వావలంబన'పై జరిగిన రక్షణ మంత్రిత్వ శాఖ సంప్రదింపుల కమిటీ సమావేశానికి అధ్యక్షత వహించారు. ఈ సమావేశంలో ఉభయ సభలకు చెందిన కమిటీ సభ్యులు రక్షణలో 'ఆత్మనిర్భర్త' సాధించడానికి రక్షణ మంత్రిత్వ శాఖ  తీసుకున్న కార్యక్రమాలు మరియు నిర్ణయాల కారణంగా ఇప్పటివరకు సాధించిన పురోగతి గురించి పార్లమెంటుకు వివరించబడింది.
దేశ భద్రతను పెంపొందించడానికి మరియు సాయుధ దళాలను సాంకేతికంగా అభివృద్ధి చెందడానికి నిరంతరం అభివృద్ధి చెందుతున్న ప్రపంచ దృష్టాంతంలో ఎదురయ్యే సవాళ్లను ఎదుర్కోవడానికి ప్రభుత్వం చేస్తున్న నిరంతర ప్రయత్నాన్ని రక్షణ మంత్రి హైలైట్ చేశారు.స్వావలంబనను నిర్ధారించడానికి అత్యంత ముఖ్యమైన అంశాలలో ఒకటిగా పేర్కొంటూ లక్ష్యాన్ని సాధించడానికి అనేక నిర్ణయాలు తీసుకున్నట్లు ఆయన పేర్కొన్నారు. వీటిలో మూలధన వ్యయంతో సహా రక్షణ బడ్జెట్లో స్థిరమైన పెరుగుదల ఉంటుంది; 2023-24 ఆర్థిక సంవత్సరంలో దేశీయ పరిశ్రమకు రక్షణ మూలధన సేకరణ బడ్జెట్లో రికార్డు స్థాయిలో 75 శాతం కేటాయించడం మరియు సానుకూల స్వదేశీ జాబితాలను జారీ చేయడం గమనించదగ్గ అంశం.
ప్రభుత్వ నిర్ణయాలు సానుకూల ఫలితాలు చూపుతున్నాయని నేడు దేశీయంగా జలాంతర్గాములు, యుద్ధ విమానాలు, హెలికాప్టర్లు మరియు ఆయుధాలను తయారు చేస్తోందని శ్రీ రాజ్నాథ్ సింగ్ నొక్కి చెప్పారు. అభివృద్ధి చెందుతున్న రక్షణ పరిశ్రమ దేశీయ అవసరాలను తీర్చడమే కాకుండా స్నేహపూర్వక దేశాల భద్రతా అవసరాలను కూడా తీర్చగలదని ఆయన అన్నారు. ‘‘గత ఆర్థిక సంవత్సరంలో మన రక్షణ రంగ ఉత్పత్తి లక్ష కోట్ల రూపాయలను దాటగా, ఎగుమతులు 16,000 కోట్ల రూపాయలకు చేరుకున్నాయి. రక్షణ రంగం మరియు దేశం మొత్తం సరైన మార్గంలో ఉన్నాయనడానికి ఇది నిదర్శనం” అని ఆయన అన్నారు.
భావజాలంతో సంబంధం లేకుండా సంపూర్ణ స్వావలంబన లక్ష్యాన్ని సాధించడానికి అన్ని వర్గాల నుండి ఎల్లప్పుడూ ఏకాభిప్రాయం ఉందని రక్షణ మంత్రి ప్రశంసించారు. "భారతదేశాన్ని దిగుమతిదారుగా కాకుండా రక్షణ ఎగుమతిదారుగా మార్చాలనుకుంటే 'నేషన్ ఫస్ట్' అనే ఆలోచనతో ప్రతి పరిస్థితిలో మనం కలిసి నిలబడాలి. అప్పుడే ఆత్మనిర్భర్ భారత్ లక్ష్యాన్ని చేరుకోగలుగుతాం" అని అన్నారు.
చర్చ సందర్భంగా కమిటీ సభ్యులు విలువైన సలహాలు ఇవ్వడంతో రక్షణ మంత్రి ప్రశంసించారు. ఆయన సూచనలను పొందుపరిచేందుకు కృషి చేస్తామన్నారు.
రక్షణశాఖ సహాయమంత్రి శ్రీ అజయ్ భట్; చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్; రక్షణ కార్యదర్శి శ్రీ గిరిధర్ అరమనే; సెక్రటరీ  శ్రీ విజయ్ కుమార్ సింగ్ మరియు డిపార్ట్మెంట్ ఆఫ్ డిఫెన్స్ ఆర్ అండ్ డి సెక్రటరీ మరియు డిఆర్డిఓ చైర్మన్ డాక్టర్ సమీర్ వి కామత్ కూడా ఈ సమావేశంలో పాల్గొన్నారు.
సాంఘిక న్యాయం, మరియు సాధికారత మంత్రిత్వ శాఖ
25 వ్యసన విముక్తి చికిత్స కేంద్రాలను  9 ఫిబ్రవరి 2023న జాతికి అంకితం చేయనున్న కేంద్ర హోం శాఖ మంత్రి శ్రీ అమిత్ షా
సామాజిక న్యాయం, సాధికారత మంత్రిత్వ శాఖ నిర్వహించే నషా ముక్త్ భారత్ అభియాన్ కార్యక్రమంలో భాంగా ఏటీఎఫ్లు జాతికి అంకితం
25 వ్యసన విముక్తి చికిత్స కేంద్రాలు  9 ఫిబ్రవరి 2023న జాతికి అంకితం కానున్నాయి. కేంద్ర సామాజిక న్యాయం, సాధికారత మంత్రిత్వ శాఖ, న్యూదిల్లీలోని 15 జనపథ్లో ఉన్న భీమ్ ఆడిటోరియంలోని డాక్టర్ అంబేడ్కర్ ఇంటర్నేషనల్ సెంటర్లో 09.02.2023న ఉదయం 11:00 గంటలకు నషా ముక్త్ భారత్ అభియాన్ కార్యక్రమాన్ని నిర్వహిస్తోంది. ఆ కార్యక్రమంలో భాగంగా వ్యసన విముక్తి చికిత్స కేంద్రాలను జాతికి అంకితం చేస్తారు.
కేంద్ర హోం శాఖ మంత్రి శ్రీ అమిత్ షా ఈ కార్యక్రమంలో పాల్గొని, మొత్తం 25 వ్యసన విముక్తి చికిత్స కేంద్రాలను జాతికి అంకితం చేస్తారు.
జల శక్తి మంత్రిత్వ శాఖ
రూ. 2021-22లో 15వ ఆర్థిక సంఘం కింద తాగునీరు & పారిశుద్ధ్య రంగానికి 21,741 కోట్ల టైడ్ గ్రాంట్లు రాష్ట్రాలకు విడుదల చేయబడ్డాయి
ODF స్థితి నిర్వహణ, తాగునీటి సరఫరా, రెయిన్వాటర్ హార్వెస్టింగ్ & వాటర్ రీసైక్లింగ్ కోసం కేటాయించబడిన గ్రాంట్లు
15వ FC మొత్తం రూ. సిఫార్సు చేసింది. 2021-22 నుండి 2025-26 వరకు 28 రాష్ట్రాల్లోని గ్రామీణ స్థానిక సంస్థలకు 2,36,805 కోట్లు, వీటిలో రూ. 1,42,083 కోట్ల గ్రాంట్ కట్టబడింది
పంచాయతీరాజ్ సంస్థలకు మొత్తం గ్రాంట్లో, 60 శాతం తాగునీరు & పారిశుద్ధ్య రంగానికి టైడ్ గ్రాంట్గా కేటాయించబడింది
15వ ఆర్థిక సంఘం  మొత్తం రూ. 2021-22 నుండి 2025-26 కాలానికి 28 రాష్ట్రాల్లో సక్రమంగా ఏర్పాటు చేయబడిన గ్రామీణ స్థానిక సంస్థల  కోసం 2,36,805 కోట్లు. కమిషన్ మొత్తం రూ. 2021-22 నుండి 2025-26 మధ్య కాలంలో ODF స్థితి నిర్వహణ, తాగునీటి సరఫరా, వర్షపు నీటి సంరక్షణ మరియు నీటి రీసైక్లింగ్ కోసం 1,42,083 కోట్ల గ్రాంట్ను టైడ్ గ్రాంట్గా కేటాయించారు. FY 2020-21కి, 15వ FC సిఫార్సు చేసింది రూ. 30,375 కోట్లు 28 రాష్ట్రాల RLBలకు టైడ్ గ్రాంట్గా మరియు 2021-22 ఆర్థిక సంవత్సరానికి రూ. 26,941 కోట్లు సిఫార్సు చేశారు.
2021-22లో మొత్తం రూ. 26,941 కోట్లు, రూ. 21,741.03 కోట్లు టైడ్ గ్రాంట్లుగా మార్చి 31, 2022 వరకు విడుదల చేశారు. వీటిలో రూ. 13,429.70 కోట్లు 27 రాష్ట్రాలకు మొదటి విడతగా విడుదల చేశారు. అలాగే 13 రాష్ట్రాలకు 2వ విడతగా రూ. 8,311.33 కోట్లు విడుదల చేశారు.
పంచాయితీ రాజ్ సంస్థలకు కేటాయించిన మొత్తం గ్రాంట్లో 60 శాతం తాగునీరు & పారిశుధ్య రంగానికి టైడ్ గ్రాంట్గా మరియు 40 శాతం అన్టైడ్ గ్రాంట్గా కేటాయించారు. అలాగే పంచాయతీల్లో ప్రాథమిక సేవలను మెరుగుపరచడానికి పంచాయతీరాజ్ సంస్థల అభీష్టానుసారం వినియోగించాలి.
ప్రధాన మంత్రి కార్యాలయం
‘మహాత్మ ఫులే యొక్క వారసత్వం’ అంశం పై పార్లమెంట్ సభ్యురాలు సునీత దుగ్గల్ గారు వ్రాసిన వ్యాసాన్ని శేర్ చేసినప్రధాన మంత్రి
లోక్ సభ సభ్యురాలు సునీత దుగ్గల్ గారు వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు. ఆ వ్యాసం ‘విశేషాధికారాలు తక్కువ గా ఉన్న మహిళ ల సశక్తీకరణ లో మహాత్మ ఫులే యొక్క వారసత్వాని కి నిజమైనటువంటి ఉత్తరాధికారి’ ని గురించి వ్రాసిన వ్యాసం.
ప్రధాన మంత్రి కార్యాలయం  ఒక ట్వీట్ లో -
‘‘ ‘విశేషాధికారాలు తక్కువ గా ఉన్నటువంటి మహిళల సశక్తీకరణ అంశం లో మహాత్మ ఫులే యొక్క వారసత్వాని కి సిసలైన ఉత్తరాధికారి’
లోక్ సభ ఎంపి @SunitaDuggal7 వ్రాసినటువంటి ఈ వ్యాసాన్ని చదువగలరు.’’ అని తెలిపింది.